รัฐบาลไทย-ข่าวทำเนียบรัฐบาล-บสย. - เอไอเอส เปิดตัวโครงการ “ผนึกกำลังหนุน SMEs ไทย ก้าวไปสู่ Thailand 4.0”
วันศุกร์ที่ 8 ธันวาคม 2560
บสย. - เอไอเอส เปิดตัวโครงการ “ผนึกกําลังหนุน SMEs ไทย ก้าวไปสู่ Thailand 4.0”
บสย. ร่วมมือกับเอไอเอส เปิดตัวโครงการความร่วมมือ “ผนึกกําลังหนุน SMEs ไทย ก้าวไปสู่ Thailand 4.0” ส่งตรงข้อมูลการเข้าถึงแหล่งเงินทุน และการค้ําประกันสินเชื่อ ถึงมือลูกค้า SME ในเครือข่าย AIS กว่า 90,000 นิติบุคคล 400,000 หมายเลข
บรรษัทประกันสินเชื่ออุตสาหกรรมขนาดย่อม (บสย.) ผนึกความร่วมมือกับ บริษัท แอดวานซ์ อินโฟร์ เซอร์วิส จํากัด (มหาชน) โอเปอเรเตอร์ชั้นนําและเป็นผู้นําเครือข่ายเทคโนโลยีดิจิทัลของไทย เปิดตัวโครงการความร่วมมือ “ผนึกกําลังหนุน SMEs ไทย ก้าวไปสู่ Thailand 4.0” ส่งตรงข้อมูลการเข้าถึงแหล่งเงินทุน และการค้ําประกันสินเชื่อ ถึงมือลูกค้า SME ในเครือข่าย AIS กว่า 90,000 นิติบุคคล 400,000 หมายเลข พร้อมให้สิทธิพิเศษ เพื่อผู้ประกอบการ SMEs เริ่มแล้ววันนี้
นายนิธิศ มนุญพร กรรมการและผู้จัดการทั่วไป บรรษัทประกันสินเชื่ออุตสาหกรรมขนาดย่อม (บสย.) พร้อมด้วย นายวีรชัย พัชโรภาสวงศ์ ผู้ช่วยกรรมการผู้อํานวยการอาวุโส ส่วนงานการตลาดและงานขาย กลุ่มลูกค้าองค์กร บริษัท แอดวานซ์ อินโฟร์ เซอร์วิส จํากัด (มหาชน) ร่วมกันแถลงข่าวความร่วมมือครั้งสําคัญ เพื่อร่วมกันเปิดช่องทางการสื่อสารข้อมูลข่าวสารด้านการเงินที่เป็นประโยชน์ต่อผู้ประกอบการ SMEs ที่ใช้บริการเครือข่าย AIS จํานวนกว่า 400,000 หมายเลข
นายนิธิศ มนุญพร กล่าวว่า โครงการความร่วมมือ “ผนึกกําลังหนุน SMEs ไทย ก้าวไปสู่ Thailand 4.0” เป็นโครงการสร้างการรับรู้ และเผยแพร่ข้อมูลข่าวสารด้านการเงินที่เป็นประโยชน์แก่ SMEs จาก บสย. ผ่านเครือข่าย AIS ที่เป็นผู้ให้บริการมือถือรายใหญ่ อาทิ มาตรการความช่วยเหลือของหน่วยงานภาครัฐ, โครงการพัฒนาผู้ประกอบการ SMEs ของรัฐบาล และ โครงการค้ําประกันสินเชื่อ ตลอดจนแคมเปญผลิตภัณฑ์ทางการเงินธนาคารที่เข้าร่วมโครงการค้ําประกันสินเชื่อ บสย. โดยเฉพาะโครงการค้ําประกันสินเชื่อ SMEs ทวีทุน (PGS 6) ปรับปรุงใหม่ ซึ่งเป็นโครงการที่ได้รับการสนับสนุนจากภาครัฐร่วมกับ 18 ธนาคารพันธมิตรที่เข้าร่วมโครงการ ซึ่งขณะนี้ยังมีวงเงินค้ําประกันรองรับอีกกว่า 50,000 ล้านบาท ที่สามารถช่วยให้ผู้ประกอบการSMEs เข้าถึงสินเชื่อได้ง่ายยิ่งขึ้น และมีต้นทุนที่ลดลง โดยรัฐบาลและธนาคารที่เข้าร่วมโครงการรับภาระค่าธรรมเนียมค้ําประกัน 4 ปี ทําให้ผู้ขอสินเชื่อที่เข้าร่วมโครงการนี้ ไม่ต้องจ่ายค่าธรรมเนียมค้ําประกันปีละ 1.75% ใน 4 ปีแรก ซึ่งช่วย SMEs ลดค่าใช้จ่ายไปถึง 7%
นอกจากนี้ บสย. ยังมีโครงการค้ําประกันสินเชื่อไมโคร สําหรับผู้ประกอบการ SMEs รายย่อย ซึ่งเป็นโครงการที่ได้รับการตอบรับดีเยี่ยม โดยในช่วง 11 เดือนของการดําเนินการค้ําประกันรวมทุกโครงการของ บสย. ได้ช่วยผู้ประกอบการเข้าถึงสินเชื่อแล้วมากกว่า 100,000 ราย บสย. มั่นใจว่าโครงการความร่วมมือครั้งนี้จะเป็นก้าวสําคัญระหว่าง บสย. และ AIS ในการเผยแพร่ข้อมูลต่าง ๆ ที่เป็นประโยชน์ต่อ SMEs ทั้งด้านการเข้าถึงแหล่งเงินทุน, การพัฒนาผู้ประกอบการ และโครงการค้ําประกันสินเชื่อ โดยเฉพาะอย่างยิ่งกลุ่มผู้ประกอบการรายเล็ก ที่กําลังต้องการเงินทุนขยายกิจการ แต่ขาดหลักทรัพย์ค้ําประกัน
นายวีรชัย พัชโรภาสวงศ์ กล่าวว่า AIS พร้อมสนับสนุนคนทําธุรกิจทั้งที่จดทะเบียนเป็นนิติบุคคลและบุคคลธรรมดาอย่างเต็มที่ ซึ่งได้เตรียมแคมเปญพิเศษไว้ให้สําหรับลูกค้า บสย. ดังนี้
1.รับข้อมูลข่าวสารรวมถึงเทคนิคต่าง ๆ เกี่ยวกับการประกอบธุรกิจสําหรับ SMEs จาก AIS และหน่วยงานพันธมิตร อาทิ บสย.
2.โปรโมชั่นสุดพิเศษสําหรับลูกค้านิติบุคคลของ บสย. ที่เปิดเบอร์ใหม่หรือย้ายค่าย มาใช้แพ็กเกจ SMEs ของ AIS ได้รับสิทธิ์ ใช้งาน Smart Messaging ฟรีเดือนละ 300 ข้อความ นานถึง 3 เดือน
ทั้งนี้ สําหรับคนทําธุรกิจ ที่ยังไม่ได้จดทะเบียนเป็นนิติบุคคล ทาง AIS ยังเปิดแพ็กเกจ SME Talk , SME Net รวมถึงแพ็กเกจของเอไอเอสไฟเบอร์ อาทิ แพ็กเกจ PowerBOOST ให้ใช้งานได้ เพื่อทุกท่านจะได้สัมผัสแพ็กเกจและบริการจาก SMEs อย่างเต็มที่ ข้อมูลเพิ่มเติมโทร 1149 หรือ http://business.ais.co.th/th/smartpackage
บรรษัทประกันสินเชื่ออุตสาหกรรมขนาดย่อม  ศูนย์ลูกค้าสัมพันธ์ 0-2890-9999
ชนิญญา สันสมภาค 081-860-7477 chaninya@tcg.or.th  www.tcg.or.th
ศรัญยู ตันติเสรี 091-771-2885 saranyu@tcg.or.th   www.facebook.com/tcg.or.th
วิขุดา ก้องกีรติ 089-605-9870 wichuda@tcg.or.th